Dit was vir Die Hoërskool Ben Vorster ‘n groot voorreg om die 13 deelnemende skole – Laerskool Tzaneen, Laerskool Louis Trichardt, Laerskool Messina, Curro Heuwelkruin, Laerskool Lydenburg, Laerskool Krugerpark, Laerskool Drakensig, Laerskool Duiwelskloof, Unicorn Primary, Laerskool Mariepskop, Laerskool Phalaborwa Noord, Laerskool Dr. Annecke en Laerskool Pietersburg Noord - op Vrydag en Saterdag, 29 en 30 Maart 2019, te ontvang.
Tydens die toernooi was daar 580 spelers en 90 beamptes wat hul netballiefde uitgeleef en gedeel het in die 36 rondtes van 197 wedstryde. Weens die reën het die toernooi Saterdag vroeër geëindig as wat beplan is, maar dit was steeds ‘n reuse toernooi.
Vossie netbal glo hierdie toernooi sal tot ‘n jaarlikse instelling op die netbalkalender groei waar daar hegte netbal-vriendskappe gesmee sal word.
Graag bedank Die Hoërskool Ben Vorster alle skole, afrigters en spelers wat deel was van die jaar se suksesvolle Laerskole netbaltoernooi.